Haryana Assembly Election: PM Modi says, Your right over water, Pakistan will not let a single drop of water - Haryana Election 2019: हरियाणा में PM मोदी ने कहा- पानी पर आपका हक, पाकिस्तान नहीं जाने दूंगा एक भी बूंद पानी
Haryana Election 2019: हरियाणा में PM मोदी ने कहा- पानी पर आपका हक, पाकिस्तान नहीं जाने दूंगा एक भी बूंद पानी
हरियाणा विधानसभा चुनाव के प्रचार-प्रसार के लिए प्रधानमंत्री नरेंद्र मोदी शनिवार को राज्य के ऐलनाबाद जिले में जनसभा रैली को संबोधित किया.
Written by: अल्केश कुशवाहा, Updated: 19 अक्टूबर, 2019 2:58 PM
हरियाणा के ऐलनाबाद में प्रधानमंत्री नरेंद्र मोदी ने संबोधित की जनसभा रैली
हरियाणा के ऐलनाबाद में PM मोदी
कहा- 1947 में बंटवारे की रेखा खींचने के लिए जिम्मेदार थे
हरियाणा विधानसभा चुनाव के प्रचार-प्रसार के लिए प्रधानमंत्री नरेंद्र मोदी शनिवार को राज्य के ऐलनाबाद जिले में जनसभा रैली को संबोधित किया. इस दौरान उन्होंने विपक्ष पार्टी पर जमकर हमला बोला. इसके अलावा उन्होंने यह भी बताया कि गुरु नानक के 550वें जयंती के मौके पर 8 नंबवर को करतारपुर कॉरिडोर का उद्घाटन होने जा रहा है. पीएम मोदी ने रैली में कहा, ''भाजपा सरकार गुरु नानक देव जी के 550वें प्रकाश पर्व के इस महान क्षण, इस ऐतिहासिक क्षण से पूरी दुनिया को परिचित कराने का प्रयास कर रही है. यही कारण है कि पूरे विश्व में भारत सरकार इस पर्व को मनाने वाली है.
ये लोग 1993 बम धमाकों के दोषियों को पकड़ने के स्थान पर उनसे मिर्ची का व्यापार करने में लगे थे : पीएम मोदी
प्रधानमंत्री नरेंद्र मोदी ने रैली में मौजूद जनसभा से कहा, ''पूरे विश्व में भारत सरकार गुरुनानक जी का 550वां प्रकाश पर्व मनाने वाली है. कपूरथला से तरन तारन के पास गोविंदवाल साहिब तक जो नया नेशनल हाईवे बना है, उसको अब गुरु नानक देव जी मार्ग के नाम से जाना जाएगा. हमारे गुरु के पवित्र स्थान, करतारपुर साहिब और हम सभी के बीच की दूरी अब समाप्त होने वाली है. आजादी के 7 दशक के बाद ये अवसर आया है. 70 साल बीत गए. इससे बड़ा दुर्भाग्य भला क्या हो सकता है कि हमारी आस्था के एक बड़े केंद्र को हमें 7 दशक तक दूरबीन से देखना पड़ा.''
पीएम मोदी ने कांग्रेस पर हमला करते हुए कहा, ''1947 में बंटवारे की रेखा खींचने के लिए जिम्मेदार थे, क्या उनको ये खयाल नहीं था कि सिर्फ 4 किमी के फासले से भक्तों को गुरु से अलग नहीं किया जाना चाहिए. इसके बाद भी 70 सालों में क्या इस दूरी को मिटाने के प्रयास कांग्रेस को नहीं करने चाहिए थे? कांग्रेस और उसके कल्चर से जुड़े दलों ने हिंदुस्तानियों की आस्था, परंपरा और संस्कृति को कभी मान नहीं दिया. कांग्रेस की जो अप्रोच हमारे पवित्र स्थानों के साथ रही, वही अप्रोच जम्मू-कश्मीर के साथ भी रही. 70 वर्ष तक समस्याओं में उलझाते रहे, समाधान के लिए ईमानदार कोशिश नहीं की.''
पाकिस्तान के साथ कांग्रेस की ‘केमिस्ट्री' पर पीएम मोदी ने उठाए सवाल
कश्मीर मुद्दे पर कांग्रेस पर जोरदार प्रहार करते हुए प्रधानमंत्री ने कहा, ''पहले दिल्ली में सोई हुई कांग्रेस सरकार एक के बाद एक करके कश्मीर के हालात बिगाड़ती गई. प्रारंभ के दिनों में पाकिस्तान की मदद से हमारा कुछ हिस्सा छीन लिया गया. उसके कुछ सालों के बाद योजनाबद्ध तरीके से, कश्मीर जिस परंपरा के लिए जाना जाता है, उस सूफी सोच को दफना दिया गया. पाकिस्तान से भेजे आतंकवादियों के बल पर अलगाववाद फैलाया गया और अनुच्छेद 370 दिखाकर दिल्ली को भी डराया गया. तब आतंकवादी तय करते थे कि किस दिन क्या होगा. देश के दुश्मन पड़ोस से इशारा करते थे और यहां खेल चलते थे.''
उन्होंने कहा, ''अब कैलेंडर वो तय नहीं करेंगे. दुश्मन देश में से तारीखें तय नहीं होंगी. अब तारीखें हिंदुस्तान तय करेगा. अब नीतियां हिंदुस्तान और कश्मीर के लोग बनाएंगे. दुश्मन देशों में बैठे हुए लोग भारत का भाग्य निर्धारित नहीं कर सकते हैं. कांग्रेस की गलत नीति और रणनीति ने देश को तबाह करके रख दिया. बाबा अंबेडकर के बनाए संविधान में जिसे अस्थायी कहा था वो 70 साल तक चलता रहा. 70 साल तक कश्मीर के लोगों को आपने टेम्परेरी साइकोलॉजी के द्वारा परमानेंट की ओर जाने के लिए अलगाववाद की ओर जाने के लिए रास्ता दिखाया था. इसलिए भाइयों मैंने टेम्परेरी खत्म कर दिया है. जब आपने मुझे दोबारा पांच साल के लिए परमानेंट बना दिया तो मैं टेम्परेरी क्यों चलने दूं.''
जानिए पीएम मोदी के बाद अब अमित शाह कैसे बने बीजेपी के सबसे बड़े नेता
पीएम मोदी ने कहा, ''370 को हटाने का इतना बड़ा निर्णय पहले क्यों नहीं हो पाया और आज इतना बड़ा निर्णय कैसे हो गया? ये आपके कारण हुआ है, क्योंकि आपने मुझे वोट देकर फिर से देश सेवा का मौका दिया है और तभी ये संभव हो पाया है. जिस पानी पर आपका हक है, वो आपको मिलना चाहिये. यहां का किसान तरसता रहे, यहां का खेत सूखा रहे और पाकिस्तान हरा-भरा रहे, ये कैसे हो सकता है. इस पानी पर आपका हक है और मैं आपके हक का एक बूंद पानी भी पाकिस्तान नहीं जाने दूंगा.
मंच से किसानों को लेकर पीएम मोदी ने कहा, ''भाजपा की सरकार खेती और किसानी से जुड़ी अर्थव्यवस्था को मजबूत करने में जुटी है. साल 2022 तक किसानों की आय को दोगुना करने के संकल्प को सिद्ध करने के लिए हम निकले हैं. इसके लिए एक साथ कई स्तरों पर काम किया जा रहा है.''
Video: पीएम मोदी ने कहा- 70 सालों में कश्मीर के लिए ईमानदार पहल नहीं हुई
Blood Sugar: ब्लड शुगर लेवल को कंट्रोल करने के साथ किडनी रोगों में फायदेमंद है नारियल पानी! जानें कई और फायदे
NEWS FLASH: जम्मू कश्मीर की पूर्व मुख्यमंत्री महबूबा मुफ्ती को श्रीनगर के एक सरकारी क्वार्टर में शिफ्ट किया गया
Haryana Assembly ElectionPM Modiwater